Na podlagi 3. odstavka 67. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 28. člena Statuta Mestne občine Nova Gorica (Uradni list RS, št. 13/12, 18/17 in 18/19), sprejemam

**CENIK O VIŠINI UPORABNINE ZA ODDAJO NEPREMIČNINE  
»PLOŠČAD SILVANA FURLANA« V OBČASNO UPORABO  
TER SPLOŠNI POGOJI UPORABE**

S tem cenikom se določi višina dnevne uporabnine nepremičnine s parc. št. 672/1 k.o. Nova Gorica, v izmeri 360 m2, ki v naravi predstavlja ploščad Silvana Furlana, pravila in pogoji za oddajo ter ravnanje in odgovornost uporabnikov.

Nepremičnina iz prejšnje točke se lahko odda v občasno uporabo proti plačilu uporabnine, določene s tem cenikom in za čas, ki po dnevih ne sme preseči poveznih zaporednih 31 dni uporabe.

Zainteresirani uporabniki podajo pisno vlogo za izdajo soglasja lastnika za občasno uporabo nepremičnine iz 1. točke, v kateri navedejo čas/obdobje želene uporabe in vsebino občasne uporabe. Vlogo je potrebno oddati najmanj 5 dni pred predvideno uporabo.

Če nepremičnina ni že oddana drugim uporabnikom oz. je v predvidenem času lastnik, Mestna občina Nova Gorica, ne namerava uporabljati za svoje potrebe, župan Mestne občine Nova Gorica izda soglasje lastnika nepremičnine za uporabo nepremičnine iz 1. točke.

Uporabniki so se dolžni seznaniti s splošnimi pogoji uporabe. Z oddajo vloge za izdajo soglasja lastnika za občasno uporabo nepremičnine iz 1. točke, se zainteresirani uporabniki strinjajo s splošnimi pogoji uporabe, ki jih z izdajo soglasja lastnika nepremičnine zavezujejo.

V primeru več zainteresiranih uporabnikov za isto časovno obdobje ima prednost uporabnik, ki je prvi oddal vlogo. Ne glede na to, imajo vedno prednost izvajalci javnih služb (javni zavodi). Sočasna uporaba nepremičnine se lahko omogoči, če je med zainteresiranimi uporabniki doseženo soglasje o sočasni uporabi, s katerim dogovorijo medsebojne pravice in dolžnosti v okviru pravil in omejitev navedenih v tem ceniku. V primeru sočasne uporabe se upošteva uporabnikom 20 % popust na ceno iz 9. točke tega cenika za obdobje sočasne uporabe.

Mestna občina Nova Gorica s predajo nepremičnine v občasno uporabo ne prevzema odgovornosti za stvari, ki jih uporabnik namesti na nepremičnino, niti za varnost osebja uporabnika ali obiskovalce uporabnikovih dejavnosti oz. dogodkov.

Uporabnik ne sme uporabljati nepremičnine iz 1. točke za dejavnosti in na način, s katerim bi se lahko lastniku nepremičnine povzročila premoženjska ali nepremoženjska škoda ali bi se lahko okrnil njegov ugled.

V kolikor je iz vloge zainteresiranega uporabnika razvidna uporaba nepremičnine na način opredeljen v prejšnjem odstavku, se vloga zavrne oz. se soglasje ne izda.

Uporabnik je dolžan po uporabi nepremičnino počistiti in jo naslednji dan vrniti v stanju, v kakršnem jo je prevzel v uporabo.

Uporabnina se obračuna na podlagi tega cenika.

Uporabnina se zaračuna po dnevih. Vsaka zamuda uporabnika z vrnitvijo nepremičnine se šteje za nov dan oddaje nepremičnine v občasno uporabo in se zaračuna enako, kot prejšnji dan oddaje.

Uporabnina za uporabo celotne nepremičnine iz 1. točke znaša:

- 82,00 EUR/dan z DDV za uporabo celotne nepremičnine,  
- 1,00 EUR/dan z DDV za uporabo 1 m2 nepremičnine.

Stroški priključnin (voda, elektrika, kanalščina), ki jih ne zagotavlja lastnik nepremičnine, niso vključeni v ceno uporabnine in jih uporabnik po potrebi posebej naroči pri dobaviteljih v svoje breme.

Uporabnik plača uporabnino na podlagi računa, ki mu ga izstavi Mestna občina Nova Gorica.

S sprejetjem tega cenika se razveljavi »Cenik o višini uporabnine za oddajo nepremičnine »Ploščad Silvana Furlana« v občasno uporabo ter splošni pogoji uporabe«, številka 419-31/2019-1, z dne 16. 9. 2019 in »Spremembe in dopolnitve Cenika o višini uporabnine za oddajo nepremičnine »Ploščad Silvana Furlana« v občasno uporabo ter splošni pogoji uporabe«, številka 419-31/2019-2, z dne 22. 7. 2020.

Ta cenik velja takoj in se objavi na oglasni deski ter na spletni strani Mestne občine Nova Gorica.

**Samo Turel**

**ŽUPAN**

Številka: 419-0031/2019-3

Datum: 26. 04. 2024